УпчIэ къэуцу: а зы мэхьанэр гущыIитIумкIэ е нахьыбэкIэ къэбгъэлъэгъоныр ищыкIагъа? Мыщ дэжьым къыдэплъытэн фаер нэфэшъхьаф: а зы мэхьанэкIэ тызаджэрэр гущыIэу къызэрэIуагъэ пэпчъ мэхьэнэ тедзэ горэ хегъэунэфыкIы. Джащ тетэу бзэр имэхьанэкIи, икъэIокIэ-шIыкIэхэмкIи егъэбаи. Арышъ, бзэм синоним зэфыщытыкIэхэр хэтхэп е ищыкIагъэхэп пIоныр тэрэзы хъурэп.